VEGA præsenterer

**Platinsælgende Julias Moon vender tilbage til VEGA med dansevenlig electropop***Efter en længere live-pause tager Julias Moon hul på en ny miniturné til efteråret, som bringer dem forbi Store VEGA den 15. Oktober med både en ny single og et debutalbum i ryggen.*

[Julias Moon](https://www.facebook.com/juliasmoonmusic/) har de seneste år indtaget både dansegulve, spillesteder og hitlister med deres smittende electropop, der blander inspiration fra 80'er-synth, R&B og nyere electronica.

Gruppen debuterede med nummeret [”Bay”](https://www.youtube.com/watch?v=sACKF5Lsllw), som blev Ugens Uundgåelige på P3 og også blev nomineret til P3 Lytterhittet og Talentprisen på P3 Guld. Siden udgav de ”[Lipstick Lies](https://www.youtube.com/watch?v=IXF8WpSoDkE&feature=youtu.be)”, som toppede airplaycharten og blandt andet var i A-rotation på P3, Nova og Voice.

**Den sexede melankoli**
Bandet beskriver sig selv som en progressiv popgruppe, hvor *”sex og melankoli er gennemgående temaer i tekstuniverset".*

Produktionerne er elektroniske og lyden er moderne-nordisk med referencer til både amerikansk R&B, neo-soul, 80er-synthpop, 90er-Euro og nyere britisk electronica.

**Fra trio til duo**
De sidste par år har været begivenhedsrige for bandet, der både er gået fra at være trio til duo, har optrådt i X-Factor, til Dronningens fødselsdag, til DMA og på Sportsgalla på DR1 plus et hav af koncerter.

Derfor har bandet taget en lang live-pause for at kunne fokusere på den kommende plade. Til juni udkommer en ny single, og til efteråret vender Julias Moon stærkt tilbage med både en mindre Danmarksturné og deres debutalbum.

**Fakta om koncerten**Julias Moon (DK)
Lørdag den 10. oktober 2016 kl. 21.00

Store VEGA, Enghavevej 40, 1674 København V

Billetpris 200 kr. + gebyr

[Læs mere og køb billet til koncerten her.](http://vega.dk/event/julias-moon-21860)